Upasuaji wa plastiki
Upasuaji wa plastiki ni aina maalum ya upasuaji unaojumuisha utengenezaji mpya, urekebishaji au ubadilishaji wa mwili wa binadamu. Upasuaji huu unaweza kuwekwa katika makundu makuu mawili. Kundi la kwanza ni upasuaji wa kutengeneza upya ambapo ni pamoja na upasuaji wa mkono, upasuaji wa uso na matibabu ya majeraha yanayotokana na kuchomwa na moto au tindikali. Aina nyingine ni upasuaji wa urembo. Wakati aina ya kwanza kazi yake kubwa ni kurekebisha sehemu ya mwili au kuongeza ufanisi wake, aina ya pili dhumuni lake ni kuimarisha uonekano wa sehemu ya mwili. Aina hii ya pili ni maarufu sana kwenye nchi zilizoendelea na hasa miongoni mwa watu maarufu kwenye fani mbalimbali kama muziki, filamu, n.k. Hata hivyo, aina zote hizi hutumika duniani kote.